A legoptimistább erszényes
A tavalyi év slágere a Fővárosi Állatkertben a vombat volt, most pedig egy másik erszényes kezd előkerülni az internet különböző sarkaiból. Cukisága okán ő is hasonló népszerűségre tarthat számot, mint „elődje” – különös tekintettel mindig mosolygó pofijára.
A kurtafarkú kenguru, vagyis quokka Ausztráliában őshonos. Legnagyobb számban a mindössze 19 négyzetkilométeres Rottnest-szigeten található meg –ennek oka főként az, hogy itt nem él egyetlen természetes ellensége sem. Tulajdonképpen a szigetet is róla nevezték el: egy holland hajóskapitány ugyanis a quokkákat látva azt hitte, óriásira nőtt patkányokkal van dolga, így a hely a „rotte nest”, azaz „patkányfészek” nevet nyerte a keresztségben. A cuki állatkák állandó mosolyát látva hívhatnák Ausztrália legvidámabb barakkjának is az aprócska– amúgy paradicsomi – földdarabot, hiszen az évszázadok során sokáig börtönként, majd javítóintézet ként is funkcionált. A sziget ma közkedvelt nyaralóhely.

Cukisták, kövessetek minket a Facebookon is!
Élet-Stílus